**József Attila Gimnázium és Szakképző Iskola**

Intézményünk a Vásárhelyi Pál Gimnázium, Általános és Szakképző Iskola, Diákotthon jogutód intézményeként jött létre 2007. augusztus 1-jén.

Fölvállaljuk a településen és a vonzáskörzetében (Újtikos,Tiszagyulaháza, Görbeháza, Folyás, Újszentmargita, Tiszacsege, Egyek) élő 14- 22 éves korosztály középfokú nevelését - oktatását gimnáziumi, szakiskolai, szakközépiskolai és érettségire épülő szakképző évfolyamok keretei között.

Iskolánk sajátossága, hogy egy intézmény keretein belül több szinten biztosít lehetőséget az alapműveltség elsajátítására, a felsőfokú továbbtanulásra történő felkészülésre és a szakmaszerzésre.

Meghatározó eleme az átjárhatóság, amely lehetővé teszi a pályaválasztás korrekcióját, illetve a képzettségek és végzettségek megszerzésének egymásra épülését.

A több mint 600 tanuló nevelése-oktatása három épületben történik. Modern tankonyha és tanbolt biztosítja a szakképesítést szerezni vágyók gyakorlati oktatását.

Iskolánk a következő feladatokat látja el:

Nappali tagozat:

* nappali rendszerű gimnáziumi nevelés-oktatás, nyelvi előkészítő
* nappali rendszerű szakközépiskolai nevelés-oktatás, nyelvi előkészítő
* nappali rendszerű szakiskolai nevelés-oktatás
* nappali rendszerű, szakképesítés megszerzésére felkészítő iskolai oktatás
* szakiskolai elméleti, gyakorlati oktatás
* szakképesítés megszerzésére felkészítő évfolyamok
* szakiskolai felzárkóztató oktatás
* nappali rendszerű, iskolai oktatásban résztvevő, nem sajátos nevelési igényű tanulók kollégiumi elhelyezése

Szakiskolai szakmai képzések:

* élelmiszer- és vegyiáru eladó
* ruházati eladó
* szakács
* pincér

Érettségire épülő szakképzések:

* logisztikai ügyintéző
* ügyintéző titkár

Felnőtt tagozat:

nappali oktatás munkarendje szerinti érettségire való felkészítés a szakmunkás-bizonyítvánnyal rendelkezők számára az alapító okiratban szereplő Országos Képzési Jegyzékben szereplő szakmákban felnőttképzés.

Intézményünk minden dolgozója sajátjának vallja az oktatás eredményessége mellett a humánus bánásmódot; a személyes példaadás, a kérem-köszönöm emberformáló erejének elvét.

Biztosítjuk az alternativitást, amely a képzési kínálat sokszínűségén túl magába foglalja a növendékek képességeihez, adottságaihoz, aktuális fejlettségi szintjéhez igazodó differenciált, gyermekközpontú bánásmódot is.

Intézményünk 2007 / 2008-as tanévben a következő feladatokat látja el:

* az angol nyelv és az informatika tantárgyak emelt óraszámú oktatása
* a matematika, az idegen nyelvek, a szakmai előkészítő tárgyak csoportbontásban történő oktatása
* a 9. évfolyamon tanórai, a többi évfolyamon tömegsport keretei között ingyenes úszásoktatás
* az iskola ingyen, órarendbe építve biztosítja a továbbtanuláshoz, szakmaszerzéshez, elhelyezkedéshez szükséges ismereteket, a nyelvvizsga - bizonyítvány megszerzésének lehetőségét
* 11-12. évfolyamon csoportközi differenciálással segítjük a tanulók felkészülését a középszintű vagy emelt szintű sikeres érettségire - az előrehozott érettségi letételének biztosítása 11. évfolyamon
* a szakmai tárgyból tett sikeres érettségi vizsga beszámítása az érettségire épülő szakképesítés megszerzésénél
* a szakiskolai alapozó évfolyamok elvégzése után a munkaerőpiacon keresett szakmákat kínálunk tanulóinknak
* kiscsoportos oktatás keretében valósul meg a szakmai előkészítő és alapozó tárgyak oktatása
* gyakorlati helyeket az intézmény biztosít: helyben lévő modern tankonyha, tanbolt
* kiemelt figyelmet fordítunk diákjaink felzárkóztatására és a tehetségek sokoldalú kibontakoztatására
* támogatjuk és felkészítjük tanulóinkat regionális, megyei és országos versenyeken való részvételre
* pályázatok benyújtásával törekszünk a tárgyi feltételek javítására
* a pedagógusok folyamatos tovább- és átképzésével biztosítjuk a korszerű módszertani ismeretek megszerzését
* az Útravaló ösztöndíjprogram keretein belül segítséget nyújtunk tanítványainknak az érettségi vagy szakképesítés megszerzéséhez a partnerek elvárásainak feltárása, az ezeknek való megfelelés.

Tanórán kívüli foglalkozásaink:

* tömegsport foglalkozás: labdarúgás, röplabda, pingpong,
* énekkar
* házi internet-verseny
* modern tánc- és tornafoglalkozások
* erőemelő versenyek
* újságírók köre
* médiaszakkör
* színházbarátok köre
* természetjáró ( autóbuszos, kerékpáros ) kirándulások

Hagyományos diákrendezvényeink:

* Csibeavató- a 9. évfolyamosok avatása
* Mikulás csomagküldő szolgálat
* Valentin Nap
* Nőnap
* a végzős diákok szalagavató és ballagási ünnepsége
* József Attila bál - jótékonysági bál

**Elérhetőségeink:**

Székhely:

4090 Polgár, Kiss Ernő u. 10.

Telephelyek:

4090 Polgár, Barankovics tér 2.

4090 Polgár, Széchenyi u. 12.

4090 Polgár, Móricz Zs. u. 3-5.

Dr. Kövérné Karászi Anikó mb. igazgató

4090 Polgár, Kiss Ernő u. 10.

Telefon / fax: (52) 391-544

E-mail: jagszi@jagszi.sulinet.hu

Büdi Miklósné általános igazgatóhelyettes

4090 Polgár, Kiss Ernő u. 10.

Telefon / fax: (52) 391-544

E-mail: jagszi@jagszi.sulinet.hu

Strubáné Fenyves Anita szakmai igazgatóhelyettes

4090 Polgár, Barankovics tér 2.

Telefon: (52) 391-395

E-mail: barankovich@freemail.hu

Honlapkarbantartás

4090 Polgár

Telefon: 06-70-930-15-38

E-mail:info@honlap-keszito.eu

web: www.honlap-keszito.eu